**HANKEDOKUMENDID**

Alla lihthanke piirmäära riigihange

**1. ÜLDANDMED**

|  |  |  |
| --- | --- | --- |
| 1.1 | **HANKIJA** | **Pärnu Spordikeskus**Registrikood 77001470Ranna pst 2, Pärnu linn, 80012info@spordikeskus.parnu.ee  |
| 1.2 | Hanke nimetus  | **„Väliterritooriumi talvine korrashoid 2021-2022“** |
| 1.3 | Hankelepingu finantseerimise klassifikaator eelarves | Klassifikaatorid: 08102-210029 ja 08102-210030 |
| 1.4 | **Pakkumuste esitamise tähtaeg**  | **17.11.2021 kell 15.00** |
| 1.5 | E-posti aadress teabe saamiseks ja pakkumuste esitamiseks | Kontaktisik: Raivo Sala, tel +372 5621 4320e-post raivo.sala@spordikeskus.parnu.eePakkumus esitada: info@spordikeskus.parnu.ee  |
| 1.6 | Pakkumuse jõusoleku tähtaeg (pakku­muste esitamise tähtajast arvates) | **30 päeva**  |
| 1.7 | Hankelepingu täitmise periood/tähtaeg | **22.11.2021-01.05.2022** |
| 1.8 | Maksuvõlgade (kõrvaldamise aluse) kontrollimine vastavalt punktile 2.10 | Hankija teostab maksuvõla kontrolli. |
| 1.9 | Pakkujate kvalifitseerimise tingimused (kui kohaldatakse) | Pakkuja peab olema kogemus väliterritooriumi talviste korrashoiutööde osutamisel/tegemisel pakkumuste esitamise tähtpäevale eelneva 24 (kahekümne nelja) kalendrikuu jooksul.Esitada nimekiri osutatud teenustest või teostatud töödest lisa 4 vormil.  |
| 1.10 | Nõuded pakkujale, kui kohaldatakse (vastavustingimus) | Pakkuja peab hankelepingu vahetuks täitmiseks olema nõutud hooldusmasinad ja -tehnika. Esitab teenuse osutamiseks kasutatavate hooldusmasinate ja -tehnika nimekirja.  |
| 1.11 | Nõue majandustegevusteate olemas­olu või asukohamaal vastava registreeringu olemas­olu kohta, kui tegemist on ehitus­tööde hankega (pakkumuse vastavus­­tingimus) | Ei kohaldata  |
| 1.12 | Pakkumuste hindamise kriteeriumid | Edukaks tunnistatakse pakkumus, mille maksumus (arvestatuna ilma käibemaksuta) on madalaim |
| 1.13 | Hankedokumentide lisad  | Lisa 1. Tehniline kirjeldus ja selle lisadLisa 2. Pakkumuse maksumuse esildisLisa 3. Pakkuja andmed ja kinnitusedLisa 4. Osutatud teenuste või teostatud tööde loeteluLisa 5. Teenuselepingu projekt |
| 1.14 | Dokumentide loetelu, mille pakkuja peab esitama pakkumuse koosseisus  | \*Lisa 2. Pakkumuse maksumuse esildis \*Lisa 3. Pakkuja andmed ja kinnitused\*Lisa 4. Osutatud teenuste või teostatud tööde loetelu\* Kasutatavate hooldusmasinate ja -tehnika nimekiri |
| 1.15 | Muu | Pakkujal on võimalik objektidega tutvuda alates 12.11-16.11, andes oma soovist eelnevalt teada e-posti aadressil raivo.sala@spordikeskus.parnu.ee või helistades telefonile +372 5621 4320.Tellijal on õigus tellida teenuseid, mis ei sisaldu lepingu hinnas. Lisada lepingusse teenusega hõlmatud objekte ja vajadusel pikendada teenuse osutamise perioodi ühe, mitme või kõikide objektide osas. |

**2. JUHISED PAKKUMUSE KOOSTAMISEKS JA ESITAMISEKS**

* 1. Töömahtude kontrollimine. Pakkuja kohustub kontrollima hankedokumentides sätestatud teenuste, tööde ja asjade kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki teenuseid, töid ja asju, mis on vajalikud hankelepingu nõuetekohaseks täitmiseks ning hankedokumentides kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Hankedokumentide kohta täiendava teabe saamine. Hankedokumentide kohta saab selgitusi ja täiendavat teavet, edastades küsimuse punktis 1.5. märgitud e-posti aadressil. Hankija esitab selgitused hankedokumentide kohta e-posti teel kõikidele hankedokumendid saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4. märgitud tähtajaks punktis 1.5. märgitud e-posti aadressile.
	5. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis, st pakkumus ei pea olema omakäeliselt allkirjastatud. Pakkuja soovil võib pakkuja pakkumuse allkirjastada omakäeliselt või digitaalselt. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
	6. Pakkumuse koosseisus esitatavad dokumendid. Pakkumuse koosseisus esitab pakkuja kõik dokumendid, mille loetelu on esitatud punktis 1.14.
	7. Pakkumuse jõusoleku tähtaeg. Pakkumus peab olema jõus vähemalt punktis 1.6. märgitud tähtaja jooksul. Pakkumuse esitamisega loetakse, et pakkumus on jõus vähemalt punktis 1.6. märgitud tähtaja jooksul ning pakkuja ei ea pakkumuses jõusoleku tähtaega eraldi märkima.
	8. Ärisaladus. Kui pakkumus sisaldab ärisaladust, esitab pakkuja teabe selle kohta, milline pakkumuses sisalduv teave on pakkuja ärisaladus ning põhjendab selle teabe ärisaladuseks määramist kooskõlas RHS § 111 lõikega 5. Kui pakkuja ei ole pakkumuses esitanud teavet selle kohta, kas ja milline osa tema pakkumusest on ärisaladus, ei ole hankijal kohustust pakkumuses sisalduvat teavet ärisaladusena käsitleda.
	9. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	10. Kõrvaldamise aluste kontrollimine. Hankija kontrollib pakkujal riikliku maksu, makse või keskkonnatasu maksuvõla olemasolu maksukorralduse seaduse tähenduses või maksu- või sotsiaalkindlustusmaksete võla olemasolu pakkuja asukohariigi õigusaktide kohaselt (RHS § 95 lg 1 p 4). Kui hankija tuvastab pakkujal maksuvõla olemasolu, annab hankija pakkujale 3 (kolm) tööpäeva maksuvõla tasumiseks või ajatamiseks. Hankija kõrvaldab riigihankest pakkuja, kes ei ole hankija antud tähtpäevaks maksuvõlga tasunud või ajatanud.
	11. Kvalifikatsiooni kontrollimine. Kui hankija on pakkumuskutses sätestanud kvalifitseerimise tingimused, kontrollib hankija, kas pakkuja kvalifikatsioon vastab pakkumuskutses sätestatud nõuetele. Hankija kvalifitseerib pakkuja, kelle kvalifikatsioon vastab esitatud nõuetele, ja jätab kvalifitseerimata pakkuja, kelle kvalifikatsioon ei vasta esitatud nõuetele.
	12. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral ei koostata selle kohta protokolli;
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt;
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel;
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	13. Pakkumuste vastavuse kontroll. Hankija tunnistab pakkumuse vastavaks, kui see vastab hanke­dokumentides sätestatud nõuetele või kui selles ei esine sisulisi kõrvalekaldeid hanke­dokumentides sätestatud tingimustest. Hankija lükkab pakkumuse tagasi, kui:
		1. pakkumus ei vasta hankedokumentides sätestatud tingimustele ja tegemist on sisulise kõrvalekaldumisega hankedokumentides sätestatud tingimustest;
		2. pakkuja on pakkumuses esitanud tingimusi, mis on hankijat ebamõistlikult koormavad ja/või panevad hankijale kohustuse, mida hankija ei ole suuteline täitma või on sellise kohustuse täitmine hankija jaoks majanduslikult või muul viisil ebamõistlik või ebaotstarbekas ning pakkuja ei nõustu vastavait tingimusi muutma või nendest loobuma ka läbirääkimiste käigus;
		3. pakkumuse maksumus ületab hankija eelarvelised võimalused ja pakkuja ei ole läbirääkimiste käigus nõustunud pakkumuse maksumust vähendama nii, et maksumus jääks hankija eelarveliste vahendite piiresse.
	14. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja pakkumuse edukaks tunnistamisel lähtub hankedokumentide punktis 1.12. esitatud hindamiskriteeriumitest.
	15. Pakkujate teavitamine. Hankija teavitab pakkujaid hankega seotud otsustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras. Hankija esitab käesolevas punktis märgitud teabe pakkuja e-posti aadressile.
	16. Hankelepingu sõlmimine. Juhul, kui edukaks tunnistatud pakkumuse esitanud pakkuja võtab hankijast mitteolenevatel põhjustel oma pakkumuse tagasi või ei allkirjasta hankija antud tähtaja jooksul hankelepingut, on hankijal vastavalt riigihangete seaduse § 119 lõikele 3 õigus nõuda esialgse eduka pakkumuse esitanud pakkujalt kahju hüvitamist summas, mis võrdub esialgse eduka pakkumuse ja järgmisena edukaks tunnistatud pakkumuse maksumuse vahega.